Tytölleni
Jos olisit tähkä
 ja minä lintu,
 lentäisin heti luoksesi,
 ottaisin sinut suuhuni,
 lentäisin sitten hetkessä
 kanssasi pakoon.

 Jos olisit lehti,
 viuhahtaisin tuulen lailla
 ympärilläsi iloiten,
 laulaen nimeäsi,
 keinuen sylissäsi
 kuin pikkulapsi.

 Jos olisit ruusu,
 en koskaan karkaisi 
 tieheni sylistäsi.
 Perhosenkevyenä ja lämpimänä
 armasta poveasi vasten
 lepäilisin kaiken aikani.

 Jos olisit aalto
 ja minä itse sen ranta,
 katsoisin alati sinua,
 ajatella, millaisia suudelmia
 silloin saisin yötä päivää
 sinulta, pikku aaltonen.

 Mutta ah! turha toivo!
 pakenet luotani pois
 kuin takaa ajettu naarashirvi.
 Valukaa, kyynelvirrat!
 Vuoda, sydänvereni!
 pois luotani pakenet.

Karl Fredrik Dahlgren
Runot
Käännökset

sv:Till min flicka